อากาศอบอ้าว จะกินส้มตำริมถนน และนั่งเม้ามอยกับเพื่อนสาวก็คงไม่เหมาะ นั่งไปเหงื่อตกไปคงไม่ไหว เลยหนีมากินส้มตำขึ้นห้างอย่าง ตำแหล อยู่ชั้น G ใน ยูเนี่ยนมอลล์ค่ะ เท่าที่สังเกตคนเต็มร้านตลอดเลยอยากลองซักหน่อย เมนูที่สั่ง
ส้มตำถาด
เป็นตำไทยค่ะ รสชาติเผ็ดมาเต็ม แต่ยังมีรสเปรี้ยวหวานเค็มแทรกมาอยู่ ท๊อปปิ้งเยอะ มีทั้ง ไข่ต้ม ไข่เค็ม หมูยอ หอยดอง แคปหมู ขนมจีน ปลากรอบ เส้นเล็ก โดยรวมโอเคค่ะ

ลาบปลาหมึก
เผ็ดโดดมาอีกแว้วววว จานนี้เผ็ดมาก สำหรับเรา แต่จะบอกว่าปลาหมึกชิ้นใหญ่และสดมาก ไม่เหนียวเลย

หมูสมุนไพร
เหมือนหมูแดดเดียวค่ะ แต่เพิ่มเครื่องสมุนไพรมาให้ดูเฮลท์ตี้นิดนึง ทั้งตะไคร้ ใบมะกรูด จานนี้ก็กินกันเพลินๆดี

ถ้าใครชอบกินอาหารรสจัดๆ โดยเฉพาะรสเผ็ด มาเลยค่ะ 

